Väiksem maja on kahekorruseline. Esimesel korrusel paiknevad kaminatuba, abiruumid ja saun. Sauna leiliruumi mahuvad mugavalt neli inimest. Kaminatuba on sobiv lõõgastumiseks ning väiksemate (6-9 in.) koosviibimiste korraldamiseks. Selles toas on ka  lisaväljapääs väliterrassile, mis avaneb aeda - õdus, tuulevaikne nurk, mis sobib ideaalselt eine nautimiseks värskes õhus. Kaasaegse kodutehnikaga varustatud kööginurgas on hõlbus süüa valmistada või piknikukorvi ette valmistada. Teisel korrusel on 2 magamistuba, üks neist läbikäidav.